दो दिन कोलकाता में रहेंगे, तारीख की घोषणा जल्द
Argentina Goalkeeper Emiliano Martinez To Visit Kolkata In July. फीफा वर्ल्ड कप 2022 विनर अर्जेंटीना टीम का हिस्सा रहें गोलकीपर एमिलियानो मार्टिनेज इस साल जुलाई में कोलकाता का दौरा करेंगे। वह प्रमोशनल विजिट पर होंगे।
फुटबॉल की वर्ल्ड चैंपियन अर्जेंटीना टीम के गोलकीपर एमिलियानो मार्टिनेज भारत आ रहे हैं। वे मार्टिनेज एक प्रमोशनल विजिट के लिए आ रहें हैं।
30 साल के मार्टिनेज जुलाई महीने में दो दिन कोलकाता रहेंगे, हालांकि तारीखों का ऐलान अभी नहीं हुआ है।
मार्टिनेज 2022 फीफा वर्ल्ड कप जीतने वाली अर्जेंटीना के गोलकीपर रहे हैं। फाइनल में इस गोलकीपर ने दो बचाव किए थे। उन्हें गोल्डन ग्लव्स अवार्ड दिया गया था। यह अवार्ड टूर्नामेंट के बेस्ट गोलकीपर को दिया जाता है।
दो संभावित तारीखें मिली
स्पोर्ट्स प्रमोटर सतरादु दत्ता ने बताया कि उनके आने की संभावित तारीख जून 20-21 या जुलाई 1-3 हो सकती है। दोनों पार्टीज में करार हो चुका है, बस कार्यक्रम तय होना बाकी है। दत्ता ने ब्राजील के स्टार फुटबॉलर पेले और अर्जेंटीना के डिएगो माराडोना को कोलकाता लाने में अहम भूमिका निभाई थी।
फीफा वर्ल्ड कप 2022 में मार्टिनेज का शानदार प्रदर्शन 
फीफा वर्ल्ड कप 2022 के फाइनल मुकाबले में फुलटाइम और एक्स्ट्रा टाइम में स्कोर 3-3 से बराबर रहने के बाद अर्जेंटीना ने शूटआउट में फ्रांस को 4-2 से हराया। इस मैच में मार्टिनेज ने दो शानदार सेव किए। इस पहले क्वार्टर फाइनल मुकाबले में नीदरलैंड के खिलाफ भी मार्टिनेज ने पेनल्टी शूटआउट में दो सेव किए थे।
साल 2021 में किया इंटरनेशनल डेब्यू
आर्सेनल और एस्टन विला के लिए शानदार प्रदर्शन के बाद मार्टिनेज को साल 2021 में पहली बार अर्जेंटीना के लिए खेलने का मौका मिला। 2021 के कोपा अमेरिका में अर्जेंटीना के यादगार प्रदर्शन में एमिलियानो मार्टिनेज की अहम भूमिका रही। उस टूर्नामेंट के सेमीफाइनल में मार्टिनेज ने कोलंबिया के खिलाफ शानदार सेव किए थे।